આ અંગે મળતી માહિતી અનુસાર પલસાણા તાલુકાના વરેલી ગામે આવેલ શાંતિનગર ખોડીયાર પેલેસ નવી બીલ્ડીંગ ખાતે રહેતા અને મુળ બિહારના સુનીલ હવલદારસીંહ યાદવ (ઉ.વ 31)જેઓ બુધવાર રાતના સુમારે વરેલી ગામેથી પસાર થતા કડોદરા સુરત હાઇવે પર ધરમ કાંટાની સામેથી ચાલતા પસાર થઇ રહ્યા હતા. ત્યારે કોઇ અજાણ્યા વાહને તેઓને અડફેટમાં લેતા તેમને શરીરે ગંભીર ઇજાઓ પહોચી હતી. જેને લઇ તેઓને સુરત સ્મીમેર હોસ્પીટલ ખાતે સારવાર માટે ખસેડવામાં આવ્યો હતો. જ્યાં તેઓનુ મોત નીપજ્યુ હતુ. બનાવ અંગે કડોદરા પોલીસે અજાણ્યા વાહન વિરૂધ્ધ ગુનો નોધી આગળની તપાસ હાથ ધરી છે.